CELEX: 62016TA0458
Language: el
Date: 2017-11-16 00:00:00
Title: Υπόθεση T-458/16: Απόφαση του Γενικού Δικαστηρίου της 16ης Νοεμβρίου 2017 — Acquafarm κατά Επιτροπής (Εξωσυμβατική ευθύνη — Αλιεία — Επιχειρησιακό πρόγραμμα χρηματοδοτούμενο από την Ένωση — Ρύθμιση της Ένωσης απαγορεύουσα την εισαγωγή καρκινοειδών από την Αυστραλία — Κατάφωρη παράβαση κανόνα δικαίου που απονέμει δικαιώματα σε ιδιώτες — Παράλειψη ενέργειας — Δικαιολογημένη εμπιστοσύνη)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/34
            
         Απόφαση του Γενικού Δικαστηρίου της 16ης Νοεμβρίου 2017 — Acquafarm κατά Επιτροπής
   (Υπόθεση T-458/16) (1)
   
   ((Εξωσυμβατική ευθύνη - Αλιεία - Επιχειρησιακό πρόγραμμα χρηματοδοτούμενο από την Ένωση - Ρύθμιση της Ένωσης απαγορεύουσα την εισαγωγή καρκινοειδών από την Αυστραλία - Κατάφωρη παράβαση κανόνα δικαίου που απονέμει δικαιώματα σε ιδιώτες - Παράλειψη ενέργειας - Δικαιολογημένη εμπιστοσύνη))
   (2018/C 005/45)
   Γλώσσα διαδικασίας: η ισπανική
   
      Διάδικοι
   
   
      Ενάγουσα: Acquafarm, SL (Huelva, Ισπανία) (εκπρόσωπος: A. Pérez Moreno, δικηγόρος)
   
      Εναγόμενη: Ευρωπαϊκή Επιτροπή (εκπρόσωποι: P. Arenas, I. Galindo Martín και F. Moro)
   
      Αντικείμενο
   
   Αίτηση δυνάμει του άρθρου 268 ΣΛΕΕ με σκοπό την αποκατάσταση της ζημίας που φέρεται ότι υπέστη η ενάγουσα εφόσον κατέστη αδύνατο να ολοκληρώσει σχέδιο υδατοκαλλιέργειας το οποίο αφορούσε καρκινοειδή από την Αυστραλία και είχε λάβει συγχρηματοδότηση βάσει του κανονισμού (ΕΚ) 1198/2006 του Συμβουλίου, της 27ης Ιουλίου 2006, για το Ευρωπαϊκό Ταμείο Αλιείας (ΕΕ 2006, L 223, σ. 1), λόγω της απαγορεύσεως εισαγωγής των εν λόγω καρκινοειδών σύμφωνα με τις διατάξεις του κανονισμού (ΕΚ) 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ 2008, L 337, σ. 41).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Acquafarm, SL φέρει τα δικαστικά έξοδά της καθώς και τα έξοδα της Ευρωπαϊκής Επιτροπής.
            
         
      (1)  EE C 419 της 14.11.2016.